ایران ایسلام رسپوبلیکاسیندان اؤلکهمیزه دیری قوش و قوشچولوق محصوللارینین گتیریلمهسینه قاداغا قویولوب.
آخار. آذ خبر وئریر کی، دونیانین بیر سیرا اؤلکهلرینده (ایتالییا، کورئیا رسپوبلیکاسی، کنگو، عراق، ایران، اینگیلتره، روسییا، افغانیستان، چین و دیگر اؤلکهلرده) قوشلار آراسیندا «قوش قریپی» خستهلیگی قئیده آلینیب. حاضردا بو خستهلیک آذربایجان رسپوبلیکاسی ایله همسرحد اولان ایران ایسلام رسپوبلیکاسینین دا بیر چوخ رگیونلاریندا موشاهیده ائدیلیر. قونشو اؤلکهدن وئریلن معلوماتا گؤره، ایران ایسلام رسپوبلیکاسیندا قوشلار آراسیندا «قوش قریپی» ویروسو یاییلیب و اهالینین ساغلاملیغینین قورونماسی مقصدیله ۲۵ میلیونا قدر قوش ضررسیزلشدیریلیب. همچینین هر گون بو خسته لیین یاییلدیغی بیلدیریلیب.
بونونلا علاقدار «قوش قریپی» خستهلیگی باش وئرمیش اؤلکهلردن و رگیونلاردان، او جملهدن ایران ایسلام رسپوبلیکاسیندان اؤلکهمیزه دیری قوش و قوشچولوق محصوللارینین گتیریلمهسینه قاداغا قویولوب و بو بارهده عایدیاتی قوروملارا معلومات وئریلیب.
رسپوبلیکامیزین قوشلارین «میقراسییا خطی» اوزرینده یئرلشمهسینی و قونشو اؤلکهده «قوش قریپی» خسته لیینین یاییلماسینی نظره آلاراق کند تصروفاتی ناظرلیگی یانیندا دؤولت بایتارلیق نظارتی خیدمتی اهالییه و قوشچولوق تصروفاتلارینین رهبرلرینه تصروفاتلاریندا ساخلانیلان قوشلاری «قوش قریپی» خستلییندن قوروماق، قاباقلاییجی تدبیرلر گؤرمک مقصدی ایله ائو و صنایع قوشلارینین قاپالی شرایطده، بایتارلیق-سانیتارییا قایدالارینا اویغون ساخلانیلماسینی توصیه ائدیر.
حاضردا «قوش قریپی» و دیگر ایتی یولوخوجو خستهلیکلره گؤره رسپوبلیکادا اپیزووتیک وضعیت ثابتدیر.
azb_Arab azb_Arab azb_Arab azb_Arab azb_Arab